Pecanwood Manor | LekkeSlaap
Die Noord-Kaap is Suid-Afrika se grootste provinsie en is vinnig besig om 'n gewilde vakansiebestemming te word. Pecanwood Manor is in Upington op die oewer van die Oranjerivier geleë en bied 'n toevlugsoord aan gaste ver van die stad se gejaag.
Pecanwood Manor se deure is in Januarie 2016 geopen en is naby 'n pekanneut-plantasie met 'n ongelooflike en vreedsame uitsig oor die pekanneut-woud. Pecanwood Manor is 'n ou plaashuis van die 1960's wat opgeknap is en is nou 'n gesogte bestemming vir gaste wat op soek is na luukse en smaakvol gemeubileerde verblyf.
Pecanwood Manor is 800 m van die Oranjerivier geleë en bied oneindige rus en vrede in 8 luukse en suite-kamers met 4-ster-gradering. Daar is ook 'n funksielokaal tot gaste se beskikking wat ideaal is vir konferensies en troues.
Met tuisgemaakte fynproewer-etes, reëlings vir klein tot medium funksies, 'n lughawependeldiens, wynproe-funksies en die dorp se heerlikste fynproewerkoffie, is Pecanwood Manor kop en skouers bo die res.